Komisijos Reglamentas (EEB) Nr. 3506/89
1989 m. lapkričio 23 d.
iš dalies keičiantis Reglamentą (EEB) Nr. 3703/85, nustatantį išsamias bendrų prekybos standartų tam tikroms šviežioms arba atšaldytoms žuvims taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1981 m. gruodžio 29 d. Tarybos reglamentą (EEB) Nr. 3796/81 dėl bendro žuvininkystės produktų rinkos organizavimo [1] su paskutiniais pakeitimais, padarytais Reglamentu (EEB) Nr. 1495/89 [2], ypač į jo 4 straipsnio 4 dalį,
atsižvelgdama į 1976 m. sausio 19 d. Tarybos reglamentą (EEB) Nr. 103/76, nustatantį bendrus prekybos standartus tam tikroms šviežioms arba atšaldytoms žuvims [3], su paskutiniais pakeitimais, padarytais Reglamentu (EEB) Nr. 33/89 [4], ypač į jo 6 straipsnio 7 dalį, 8 straipsnio 5 dalį ir 9 straipsnį,
kadangi reikėtų palengvinti kontrolės tvarkos įgyvendinimą; kadangi tam tikrai šviežiai arba atšaldytai žuviai rūšiuoti ir žymėti ją etiketėmis turėtų būti skiriama pakankamai laiko;
kadangi įgyta patirtis parodė, kad mėginių sistema turėtų būti išplėsta įtraukiant pelaginių žuvų rūšis, išskyrus silkes ir skumbres; kadangi dėl to turi būti nustatytos išsamios taisyklės žuvų rūšims, kurioms taikytina ši sistema;
kadangi Komisijos reglamentas (EEB) Nr. 3703/85 [5] turėtų būti pakeistas;
kadangi šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3703/85 iš dalies keičiamas taip:
1) 7, 8 ir 9 straipsniai tampa 10, 11 ir 12 straipsniais. 11 straipsnio trečiojoje įtraukoje "7 straipsnio" pakeičiama "10 straipsnio";
2) 6 straipsnis pakeičiamas 6-9 straipsniais:
"6 straipsnis
Rūšiuojama ir dydžio bei šviežumo kategorijos nustatomos, kaip nurodyta Reglamento (EEB) Nr. 103/76 7-8 straipsniuose per protingą laiką, kad iki pirminio pasiūlymo produktą parduoti būtų palengvintas Reglamento (EEB) Nr. 3796/81 4 straipsnyje numatytas patikrinimas.
7 straipsnis
1. II priede išvardintų rūšių žuvys suskirstomos į įvairias šviežumo ir dydžio kategorijas remiantis mėginių sistema, kaip numatyta Reglamento (EEB) Nr. 103/76 9 straipsnyje, laikantis kitomis šio straipsnio dalimis ir 8 straipsniu nustatytos tvarkos.
2. Mėginiai imami taip, kad jie būtų tipiniai atitinkamai partijai, atsižvelgiant į valstybėse narėse šiuo klausimu taikomą komercinę veiklą. Mėginiai imami nuolat, atsižvelgiant į paimtinų mėginių svorį ir bendrą siūlomą parduoti kiekį.
3. Mėginiai imami iš parduoti siūlomo kiekio, kaip pateikta toliau, numatant, kad mėginių svoris sudaro ne mažiau kaip 0,08 % viso kiekio, didesnio negu 100 tonų, svorio:
Parduoti pasiūlytas kiekis (tonomis) | Mažiausias imtinas mėginio svoris (kg) |
Mažiau negu 5 | 8 |
5 arba daugiau, bet mažesnis kaip 15 | 20 |
15 arba daugiau, bet mažesnis kaip 40 | 40 |
40 arba daugiau, bet mažesnis kaip 60 | 60 |
60 arba daugiau, bet mažesnis kaip 80 | 80 |
80 arba daugiau, bet mažesnis kaip 100 | 100 |
100 arba daugiau | 120 |
4. Kai iškraunama iš laivo su įrengtais rezervuarais žuvims laikyti, mėginiai imami iš kiekvieno rezervuaro, atsižvelgiant į minėtas nuostatas.
8 straipsnis
Vi sos kiekvieno mėginio žuvys rūšiuojamos laikantis Reglamento (EEB) Nr. 103/76 nuostatų. Žuvų šviežumas nustatomas atsižvelgiant į to reglamento A priedo I punkte nustatytus kriterijus.
Parduoti numatyti kiekiai vėliau skirstomi į tas pačias kategorijas, kurios nustatytos suskirsčius mėginių žuvis, jeigu po kiekių vizualinio tikrinimo nekyla abejonių dėl mėginio tipiškumo.
Leidžiami 2 straipsnyje numatyti dydžio ir šviežumo nuokrypiai.
2. Jeigu iš mėginio paaiškėja, kad:
a) ištirtų žuvų dalis, sudaranti daugiau kaip 10 % mėginio kiekio, priskirtina B kategorijai, mažiausias mėginio svoris privalo būti ne mažiau kaip du kartus didesnis už 7 straipsnio 3 dalyje nurodytą svorį. Atitinkamas žuvų kiekis taip pat ištiriamas laikantis Reglamento (EEB) Nr. 103/76 A priedo II punkte nurodytų kriterijų. Nurodytus kiekius galima priskirti aukštesnei negu B kategorijai, jeigu visų antro mėginio žuvų kokybė yra aukštesnė nei B kategorijos;
b) ištirtų žuvų dalis neatitinka reikalavimų, nustatytų žuviai, parduodamai žmonėms vartoti, šių kiekių pirmiau nurodytam tikslui negalima naudoti, išskyrus tuos atvejus, jeigu skirstant į kategorijas laikantis Reglamento (EEB) Nr. 103/76 6, 7 ir 8 straipsnių nuostatų paaiškėja, kad dalis žuvų gali būti parduota žmonėms vartoti;
c) nedideli kiekiai gali būti nevienodo šviežumo ir būti sudaryti iš įvairaus dydžio žuvų, papildomo imtino mėginio svorį nustato Reglamento (EEB) Nr. 103/76 11 straipsnyje nurodyti ekspertai.
3. Jeigu po vizualinio žuvų tikrinimo paaiškėja, kad laive jos laikytos neatsižvelgiant į Reglamento (EEB) Nr. 103/76 6 straipsnio 6 dalies nuostatas, taikomas šio straipsnio 2 dalies a pastraipoje nustatytas įvertinimo būdas.
9 straipsnis
Valstybės narės nuolat atliekamais patikrinimais užtikrina, kad laikomasi Reglamento (EEB) Nr. 103/76 nuostatų kalbant apie produktus, rūšiuojamus laikantis mėginių ėmimo tvarkos.";
3) priedas tampa I priedu ir pridedamas šis II priedas:
"II PRIEDAS
1. Silkės (Clupea harengus).
2. Sardinės (Sardina pilchardus).
3. Skumbrės (Scomber scombrus).
4. Skumbrės (Scomber japonicus).
5. Stauridės (Trachurus spp.).
6. Ančiuviai (Engraulis spp.).
7. Pikarelės (Maena smaris).
"2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. lapkričio 23 d.